tomron87/hebrew-wikipedia-sentences-corpus huggingface dataset:
הסינגל הרשמי הוא גרסה מחודשת של הרצועה כאשר משתתפת בה הזמרת האמריקאית קשה, ופורסם כסינגל הרביעי של האלבום ב-29 באפריל 2016. הם ביצעו את השיר בשידור חי בפסטיבל קואצ'לה 2016. כמו כן, השיר הופיע בפיפ"א 17.
"True Colors" היה השיר הראשון שפרסמה קשה שחרור במשך שלוש שנים, היא אף שהתה תקופה בבית המשפט עם המפיק שלה ד"ר לוק, אחרי עשר שנים של ההתעללות לכאורה.
בהתחלה היא ביצעה את השיר בתור אורחת במהלך השיר של זד בקואצ'לה 2016. בסוף אפריל, השניים פרסמו תמונות שלהם בחשבונות המדיה החברתית המאשרים שהם מקליטים שיר יחד.
מדינה תאריך פורמט חברת תקליטים ארצות הברית 29 באפריל 2016 הורדה דיגיטליתאינטרסקופ, קימוסבי,
פולידור, יוניברסל איטליהרדיו להיטים עכשוויים
Truecaller היא אפליקציית מובייל שמאפשרת זיהוי שיחות.
היא פותחה על ידי החברה שוודית True Software Scandinavia AB, ויצאה לראשונה ב-1 ביולי 2009.
האפליקציה מאפשרת למצוא מידע על אדם על פי מספר הטלפון שלו או שמו, ומשמשת לזיהוי שיחות.
בנוסף, האפליקציה מחליפה את שירות ההודעות הנייד, וכך ניתן לשלוח מסרים דרך האפליקציה.
האפליקציה הופצה לראשונה על ידי חברת "BlackBerry" ב-1 ביולי 2009. לאחר ביקורות טובות מקרב המשתמשים, המפתחים החליטו להשיק את האפליקציה גם עבור Symbian ו-Microsoft Windows Mobile.
נכון לדצמבר 2024, Truecaller היא האפליקציה המובילה בתחום, בעלת למעלה ממיליארד משתמשים ברחבי העולם.
בפברואר 2014 קיבלה החברה מימון של כ-18.8 מיליון דולר על מנת לסייע בזיהוי מספרים עסקיים כאשר הם מתקשרים לטלפון.
ב-7 ביולי 2015, השיקה החברה אפליקציית מספרים חדשה בשם Truemessenger בהודו בלבד.
ב-17 ביולי 2013, נטען כי האפליקציה נפרצה על ידי "הצבא הסורי האלקטרוני"; פריצה זו הובילה למחיקת 459GB של מידע ממסד הנתונים.
יום למחרת פרסמה החברה כי האתר אכן נפרץ, אך הפריצה לא גרמה לחשיפת סיסמאות או פריטי כרטיסי האשראי.
התקלה שאפשרה את הפריצה הייתה בעיקר עקב גרסה ישנה של וורדפרס שהייתה מותקנת על שרתי החברה.
"Try Me" (בעברית: "נסה אותי") הוא סינגל שהוקלט על ידי זמר ה-R&B ג'ייסון דירולו, בשיתוף עם הזמרת האמריקאית ג'ניפר לופז, והדי ג'יי הנורווגי, מטומה, מתוך אלבומו הרביעי של דירולו Everything Is 4, ואלבום הבכורה של מטומה, Hakuna Matoma.
השיר יצא לאור ב-20 באוקטובר 2015, באירופה בלבד, כסינגל השלישי מתוך אלבומו של דירולו.
השיר הגיע אל המקום ה-39 במצעד שבנורווגיה, ה-4 במצעד שבגרמניה, וה-113 במצעד הסינגלים הבריטי.
השיר נכתב על ידי דירולו, לינדי רובינס, שיי קרטר, מרווין גיי, אודל בראון ודוד ריץ, והופק על ידי מטומה.
מבקרי מוזיקה רבים הפנו כלפי השיר שבחים רבים, ואף אמרו כי "דירולו ולופז שרים באופן הרמוני יחדיו, ומטומה אף מוסיף בכך שדאג להפיק כראוי את השיר".
סם סי מק'דונלד ממגזין סלנג, ראה תיאר את השיר כב-"בלדת פופ משגשגת שמזכירה את שירו הקודם של דירולו, "Trumpets"."
הווידאו קליפ הנלווה שצולם לשיר תוכנן לצאת בסמוך ליציאות כסינגל באירופה, אך לאחר כמה קשיים שבהם נתקלו השלושה, הוחלט כי הקליפ ייגנז, ולא יעלה לערוץ היוטיוב של אף אחד מהם, ובמקומו העלה דירולו לערוצו אודיו של השיר.
מקוםתאריםמכירותגרמניה (BVMI)זהב200,000דנמרק (IFPI Denmark)פלטינה60,000נורווגיה (IFPI Norway)פלטינה 2×20,000שוודיה (GLF)פלטינה40,000סיכוםבכל העולם1,000,000
"True Blue" (בעברית: "כָּחֹל אֲמִתִּי") הוא סינגל של הזמרת-יוצרת האמריקאית מדונה, מתוך אלבומה השלישי, True Blue.
השיר יצא כסינגל השלישי מהאלבום ב-10 בספטמבר 1986, על ידי חברות התקליטים האחים וורנר וסייר רקורדס.
הוא נכתב והופק על ידי מדונה, ביחד עם המפיק המוזיקלי והפזמונאי סטיבן בריי.
השיר הגיע למקום השלישי במצעד הבילבורד הוט 100, הרביעי במצעד שבאיטליה, הראשון במצעד שבקנדה, והראשון במצעד הסינגלים הבריטי.
השיר נכתב על ידי מדונה וסטיבן בריי ועוסק ברגשות שלה כלפי בעלה לשעבר שון פן.
מבחינה מוזיקלית השיר הוא שיר דאנס-פופ אשר משלב גיטרות, סינתיסייזר, קלידים ותופים.
הפזמון מגובה בקולות רקע חלופיים המשלבים התקדמות של אקורד מה שמאפיין בדרך כלל מוזיקת דו-וופ.
השיר זכה לביקורות חיוביות מהמבקרים שכינו אותו כשיר "מאיר" ו"רטרו קל חמוד".
השיר זכה להצלחה כאשר הגיע לפסגת המצעדים בממלכה המאוחדת, אירלנד וקנדה.
בארצות הברית הוא הגיע למקום השלישי והיה לשיר העשירי של מדונה שמגיע לעשירייה הפותחת והשיר התשיעי שלה במדינה שמגיעה לחמישייה הפותחת.
לשיר יצא שני וידאו קליפים: הקליפ הראשון היה הקליפ הרשמי בו הצבע השולט בקליפ הוא כחול, מדונה לבושה בבגדים כחולים ורוקדת מאחורי רקע כחול שיש על הסט שעון בצבע כחול.
קליפ נוסף שנעשה לשיר היה במסגרת תחרות של MTV שנקראה "Make My Video" ובו שוחרר קליפ נוסף לשיר שהורכב מקטעי וידאו בהשראת שנות ה-50 והמילים של השיר.
את השיר מדונה ביצעה בשניים מסיבובי ההופעות שלה, "Who's That Girl World Tour" ו-"Rebel Heart Tour".
מדונה כתבה והפיקה את השיר עם סטיבן בריי.
לדבריה הביטוי "כחול אמיתי" לקוח מתוך הביטוי החביב על בעלה שון פן, והאלבום והשיר הם מחווה עבורו.
מבחינה מוזיקלית השיר הוא שיר דאנס-פופ בהשראת להקות בנות משנות ה-60 אשר היוו השראה על הסאונד בו עסקה מדונה.
השיר נכתב במפתח של B מייג'ור.
הסגנון של השיר נקרא גם "מטר מרובע מורכב", התקדמות של אקורד דבר אשר בדרך כלל אפיין מוזיקת דו-וופ והקצב שלו הוא קצב מתון של 118 ביטים לדקה.
השיר משלב בין היתר גם גיטרות, סינתיסייזר, קלידים ותופים.
האקורדים המאפיינים את השיר הם אשר חוזרים על עצמם בשיר ומהווים את ההרכב המוזיקלי העיקרי שלו.
מקוםתאריםמכירותאוסטרליה (ARIA)פלטינה70,000ארצות הברית (RIAA)זהב500,000הממלכה המאוחדת (BPI)זהב557,000יפן (Oricon Charts)5,170צרפת (SNEP)כסף250,000סיכוםבכל העולם3,350,000
"Truth" (בעברית: "אמת") הוא שיר באנגלית שנכתב והולחן על ידי בוריס מילאנוב, צ'ינגיז מוסטפייב ובוצע על ידי צ'ינגיז מוסטפייב.
השיר ייצג את אזרבייג'ן באירוויזיון 2019 בתל אביב, ישראל, בעקבות בחירתו בוועדה הפנימית הלאומית האזרית.
"Trust Nobody" (בעברית: "אל תסמוך על אף אחד") הוא סינגל של הדיג'יי קשמיר קאט, אשר הוקלט על ידי הזמרת-יוצרת האמריקאית סלינה גומז, בשיתוף עם טורי ליינז מתוך האלבום, 9. השיר יצא לאור ב-30 בספטמבר 2016, כסינגל השני מתוך האלבום.
השיר הגיע למקום ה-46 במצעד המוזיקה האוסטרלי.
השיר נכתב על ידי קשמיר קאט, סלינה גומז, סטארה, טורי ליינז, בני בלנקו ופרנק דוקס והופק על ידי קשמיר קאט, בלנקו, דוקס וכריס או'ריאן.
כמו כן, הצליח השיר להגיע אל המקום ה-61 במצעד הרשמי של קנדה.
הווידאו קליפ המלא שיצא עבור השיר פורסם ב-16 בנובמבר 2016, בערוץ היוטיוב של קשמיר קאט.
Truth Serum (בעברית: סם אמת) הוא המיני-אלבום הראשון של הזמרת והפזמונאית השוודית טובה לו.
האלבום יצא לאור ב-3 במרץ 2014 על ידי חברת התקליטים איילנד רקורדס, יוניברסל מיוזיק, פולידור רקורדס.
האלבום הגיע למקום ה-13 במצעד האלבומים השוודי.
המיני-אלבום זכה גם להצלחה בקרב מבקרים וכלי תקשורת מובילים אשר התייחסו אל לו כ"כוכבת פופ בהמתנה".
מתוך האלבום יצאו שני סינגלים: "Out of Mind" וגרסה חדשה ל-"Habits" אשר נקראה "Habits (Stay High)".
הרמיקס של: "Habits" אשר עובד על ידי הצמד האמריקאי "Hippie Sabotage" ונקרא: "Stay High", סימן את פריצת הדרך של לו להצלחה בינלאומית במיינסטרים, והגיע למקום ה-13 בשוודיה ולמקום ה-6 בבריטניה.
מדינה תאריך יציאה פורמט חברת תקליטים מקור שוודיה 3 במרץ 2014הורדה דיגיטליתיוניברסל מיוזיק גרופ ארצות הבריתאיילנד 4 במרץ 2014תקליטור 10 אינץ' ניאון גולד בריטניה7 באפריל 2014 הורדה דיגיטליתפולידור שוודיה21 באפריל 2014תקליט 12 אינץ'יוניברסל מיוזיק גרופ ארצות הברית 23 בספטמבר 2014 הורדה דיגיטלית
True Romance (בעברית: "רומן אמיתי") הוא אלבום הבכורה של הזמרת-היוצרת הפופ הבריטית צ'ארלי XCX.
האלבום יצא לאור ב-12 באפריל 2013, על ידי חברות התקליטים אסיילום רקורדס ואטלנטיק רקורדס.
הסינגל הראשון מהאלבום, "Stay Away", יצא לאור ב-15 במאי 2011.
עם יציאתו נכנס האלבום אל המקום ה-85 במצעד האלבומים הבריטי.
True Disaster (בעברית: אסון אמיתי) הוא שיר של הזמרת-יוצרת השוודית טובה לו.
השיר פורסם כרצועה הרביעית באלבומה השני, Lady Wood.
השיר יצא לאור ב-15 בנובמבר 2016, כסינגל השני מתוך האלבום.
הווידאו קליפ המלא שיצא עבור השיר הועלה לערוץ היוטיוב של לו ב-29 בנובמבר 2016. בספוטיפיי צבר השיר למעלה מ-40 מיליון השמעות.
Truth Hurts (בעברית: האמת כואבת) הוא סינגל שהוקלט על ידי הזמרת-יוצרת האמריקאית ליזו.
השיר יצא לאור ב-19 בספטמבר 2017, על ידי חברות התקליטים אטלנטיק ונייס לייף רקורדס, כסינגל שלא מתוך האלבום.
בשל הצלחתו, הופיע השיר באלבומה השלישי של ליזו אשר יצא בשנת 2019, Cuz I Love You.
השיר היה ללהיט רדום, ששנתיים לאחר צאתו כבש השיר את פסגת מצעד הבילבורד הוט 100, ובכך היה לאחד מן השירים הבודדים בהיסטוריה של המצעד אשר הצליחו לעשות זאת.
השיר נכתב על ידי ליזו, ריקי ריד, ג'סי סיינט ג'ון וסטיבן צ'אונג והופק על ידי ריקי ריד וטֶלי.
השיר הוא שיר בסגנון הפופ, המשלב בתוכו גם את סגנון הטראפ.
שני הסגנונות המוזיקליים הללו מאפיינים שירים נוספים של ליזו, כדוגמת השיר "Tempo".
ארגוןרשימהמיקוםמקורבילבורד500 שירי הפופ של כל הזמנים281
תחילה, לא זכה השיר כלל להצלחה ולא דורג באף מצעד רשמי.
שנתיים לאחר צאתו המקורית, הפך השיר לתופעת אינטרנט ולוויראלי ב-TikTok.
הדבר עורר התעניינות סביב השיר וליזו כאחד, ובעקבות כך החל להתנגן בתחנות הרדיו השונות ברחבי העולם.
השיר זכה לפופולריות נוספת כאשר הופיע בסרט "לילה בניו יורק" של נטפליקס.
בעקבות ההצלחה, חברת התקליטים הוסיפה את השיר לאלבום המיינסטרים שלה Cuz I Love You וקידמה אותו ברדיו, מה שהוביל להצלחתו הגדולה.
לאחר כל המאורעות הללו, זכה השיר להצלחה בינלאומית תוך שהצליח להיכנס אל עשרות מצעדים שונים, ואף כבש את פסגת מצעד הבילבורד הוט 100 במשך 7 שבועות.
באוגוסט 2019, ליזו הופיעה בטקס פרסי VMA עם השיר "Truth Hurts" ו-"Good as Hell" בהופעה שזכתה לשבחים רבים; מגזין קוסמופוליטן כתב שהופעתה הייתה "החלק הטוב ביותר בטקס", מגזין אסקווייר כינה את הופעתה "בלתי נשכחת" ומגזין Parade כתב שהופעתה הייתה "פורצת דרך עבור נשים בכל הצבעים והמידות".
הווידאו קליפ המלא שיצא עבור השיר עוצב על ידי ברוק קנדי והועלה לערוץ היוטיוב של ליזו ב-25 בספטמבר 2017, כמה ימים לאחר שיצא כסינגל.
בקליפ ניתן לראות את ליזו לבושה ככלה, בדיוק כמו בעטיפת הסינגל.
הקונספט של הקליפ הוא חתונה.
נכון לאוקטובר 2021, מונה הצפיות של הקליפ עומד על כ-270 מיליון צפיות.
השורה הפותחת של השיר לא נכתבה על ידי ליזו, אלא הופיעה לראשונה בציוץ של זמרת בשם Mina Lioness בפברואר 2017. השורה הפכה ויראלית ברשתות החברתיות, וליזו טענה שלקחה את ההשראה ממם באינסטגרם ולא ידעה על מקורו.
לאחר שהשיר הפך ללהיט, ליזו ספגה ביקורת על כך שלא נתנה קרדיט למקור השורה.
רק מאוחר יותר, Mina Lioness קיבלה קרדיט רשמי ככותבת שותפה.
המפיקים ג'סטין וג'רמיה רייזן טענו שלקחו חלק בכתיבת השיר בפגישה מוקדמת עם ליזו, שבה גם נחשפה בפניהם שורת ה"מם".
הם לא תבעו מיד, אך לאחר סירוב מצד הצוות של ליזו להכיר בתרומתם, פרסמו פוסט באינסטגרם בו טענו שניסו להגיע להסדר שקט וביקשו רק 5% קרדיט לכל אחד, אך נדחו.
ליזו הכחישה את טענותיהם באמצעות עורך דין, וכתבה: בעקבות זאת, ליזו אף הגישה תביעת הטרדה נגד האחים רייזן.
תביעת הנגד של האחים רייזן נדחתה על ידי שופט, אך הוא השאיר פתח לפיצוי עתידי.
בשנת 2022 הגיעו הצדדים להסדר מחוץ לבית המשפט.
נכון ליוני 2025, האחים רייזן אינם רשומים רשמית ככותבים של השיר.
מקוםתאריםמכירותאוסטרליה (ARIA)פלטינה 2×140,000ארצות הברית (RIAA)פלטינה 7×7,000,000ברזיל (Pro-Música Brasil)זהב20,000בריטניה (BPI)פלטינה600,000ניו זילנד (RMNZ)פלטינה30,000קנדה (Music Canada)פלטינה 4×320,000 מכירות + הזרמת מדיה בלבד
מקםתאריך יציאהפורמטגרסהחברת תקליטיםמקורעולם19 בספטמבר 2017הורדה דיגיטלית • הזרמת מוזיקהרגילהאטלנטיקארצות הברית28 במאי 2019רדיו טופ 40עולם22 באוגוסט 2019הורדה דיגיטלית • סטרימינגרמיקס מאת סי איי דירמיקס מאת דה-בייבי26 באוגוסט 2019תקליט 12 אינץ'רגילה
True Star: A Private Performance (בעברית: כוכב אמיתי: הופעה פרטית) הוא המיני-אלבום הראשון של הזמרת-יוצרת האמריקאית, ביונסה.
המיני-אלבום יצא לאור על ידי חברת התקליטים קולומביה רקורדס בשנת 2004, באופן אקסקלוסיבי באוסטריה בלבד, כאשר רוכשים את הבושם שלה "True Star".
המיני-אלבום מכיל שני שירים בלבד.
שם השיראמן מבצעאורך1."Wishing on a Star"ביונסה4:072."Naïve"ביונסה וסולאנג' נואלס בשיתוף עם דה בראט3:45
Truffle Butter (בעברית: חמאת טראפל) הוא סינגל שהוקלט על ידי הראפרית הטרינידדית ניקי מינאז', בשיתוף הראפר הקנדי דרייק והראפר האמריקאי ליל ויין.
השיר יצא לאור ב-23 בינואר 2015, על ידי חברות התקליטים יאנג מאני, קאש מאני וריפבליק רקורדס, כסינגל החמישי מתוך אלבום האולפן השלישי של מינאז', The Pinkprint.
ב-23 ביוני 2013, במהלך ריאיון עם "קפיטל אקסטרה", חשפה מינאז' כי אלבומה הבא, The Pinkprint, יכלול בתוכו שיתוף פעולה עם הראפר הקנדי דרייק.
בספטמבר 2014 דלף לרשת שיר בשם "Whatcha Say", של דרייק יחד עם הראפרים מאלי מול וטייגה.
השיר כלל את אותה ההפקה המוזיקלית של שיר זה, אך השיר מעולם לא יצא לאור.
בדצמבר פרסמה מינאז' את רשימת הרצועות של אלבומה החדש, שכלל שני שירים בהם משתתפים דרייק וליל ויין, שיר זה הופיע במהדורת vskuex של האלבום באייטונס בלבד.
גרסה זו יצאה לאור ב-23 בינואר 2015, יחד עם צאת הסינגל עצמו.
השיר נכתב על ידי ניקי מינאז', דרייק, ניינטין85 ומאיה ג'יין קולס, והופק על ידי ניינטין85. השיר מכיל סימפול מתוך שירה של התקליטנית מאיה ג'יין קולס , "What They Say".
ב-11 במרץ 2015, פרסמה מינאז' את האודיו קליפ הרשמי של השיר, אשר מציג בתוכו את מילות השיר.
נכון ליוני 2020, מונה הצפיות של האודיו עומד על כ-40 מיליון.
עם יציאתו, זכה השיר להצלחה רבה, תוך שהופיע לראשונה במקום ה-14 במצעד הבילבורד הוט 100. כמו כן, השיר היה מועמד לפרס גראמי לביצוע הראפ הטוב ביותר.
אזורתאריך יציאהפורמטחברות תקליטיםמקורארצות הברית23 בינואר 2015הורדה דיגיטליתיאנג מאני • קאש מאני • ריפבליק2 במרץ 2015רדיו אורבני עכשווי3 במרץ 2015רדיו להיטים עכשוויים
True Colors (בעברית: צבעים אמיתיים) הוא אלבום האולפן של הדי ג'יי והמפיק מוזיקלי הרוסי-גרמני זד.
האלבום יצא לאור ב-15 במאי 2015 על ידי חברת התקליטים אינטרסקופ רקורדס.
מדינהתאריך יציאהפורמטחברת תקליטיםמקורעולם15 במאי 2015תקליטור • הורדה דיגיטליתאינטרסקופ רקורדס
Truly Yours הוא המיני-אלבום הראשון של הראפר האמריקאי ג'יי קול.
האלבום יצא לאור ב-12 בפברואר 2013, על ידי חברת התקליטים דרימוויל רקורדס.
Truly Yours 2 הוא המיני-אלבום השני של הראפר האמריקאי ג'יי קול.
האלבום יצא לאור ב-30 באפריל 2013, על ידי חברת התקליטים דרימוויל רקורדס.
Try (בעברית: לנסות) הוא שיר שהקליטה הזמרת האמריקאית פינק, אותו הוציאה כסינגל השני מתוך אלבומה השישי, The Truth About Love.
השיר נכתב והולחן על ידי בוסבי ובן ווסט, והופק על ידי גרג קורסטין.
זהו שיר פופ-רוק העוסק בלקיחת סיכונים באהבה, ולא משנה מה ההשלכות.
השיר זכה לביקורות חיוביות מצד מבקרי המוזיקה, שציינו כי זוהי אחת הרצועות הבולטות באלבום.
מבחינה מסחרית השיר זכה להצלחה, והגיע לראש המצעד הספרדי, ולעשירייה הפותחת באוסטרליה, אוסטריה, קנדה, גרמניה, איטליה, ניו זילנד, פולין, שווייץ, בריטניה וארצות הברית.
הקלים לשיר בוים על ידי פלוריה סיגיסמונדי.
השיר נכלל גם כרצועה ב-Guitar Hero Live.
פינק אישרה שהיא כותבת מילים ולחנים לאלבום השישי שלה, The Truth About Love, שלא היה ידוע שמו עדיין.
האלבום יצא לאור בסופו של דבר בספטמבר 2012. גרסה מוקדמת לסינגל הראשי של האלבום, "Blow Me (One Last Kiss)", הודלפה ברשת ב-1 ביולי 2012, וכתוצאה מכך יצא הסינגל שבוע מוקדם מהמתוכנן.
רייצ'ל רקה מהבוסטון גלוב ציינה כי Try, הסינגל השני מתוך האלבום, דלף גם הוא בספטמבר 2012. השיר בוצע במקור על ידי הלהקה GoNorthToGoSouth, המורכבת מבן ווסט ומייקל בוסבי.
במקור הם חשבו לתת את השיר לקלי קלרקסון או לדוטרי; אדם למברט הקליט גרסה לשיר, אך לדברי בוסבי, הוא "פשוט לא היה מתאים".
בסופו של דבר הושמע השיר לפינק.
גרסתה של פינק לשיר הושמעה לראשונה ברדיו ב-6 בספטמבר 2012.
מדינה תאריך פורמט חברת תקליטים איטליה 19 באוקטובר 2012 רדיו להיטים עכשוויים סוני מיוזיק ארצות הברית 29 באוקטובר 2012 רדיו מוזיקה עכשווית למבוגרים RCA רקורדס רדיו להיטים עכשוויים גרמניה 16 בנובמבר 2012 סינגל CD סוני מיוזיק בריטניה הורדה דיגיטלית RCA רקורדס
True Colors: The Best of Cyndi Lauper הוא אלבום אוסף משנת 2009 של סינדי לאופר, שיצא בלעדית באוסטרליה, ניו זילנד ובאיחוד האירופי על ידי חברת התקליטים סוני קמדן.
אלבום האוסף כולל שני תקליטורים; שניהם מכילים 18 שירים והם יצאו מתחילת הקריירה של לאופר (She's So Unusual משנת 1983) ו-Sisters of Avalon משנת 1996.
איגוד תעשיית ההקלטות הבריטי העניק לאלבום את תואר הכסף, על מכירות של למעלה מ-60,000 עותקים.
Tráiler (בעברית: טריילר) הוא המיני-אלבום הראשון של הזמרת-יוצרת הספרדייה איתנה.
המיני-אלבום יצא לאור ב-30 בנובמבר 2018, על ידי חברת התקליטים יוניברסל מיוזיק גרופ.
מתוך המיני-אלבום יצאו שני סינגלים: "Teléfono" ו-"Vas a Quedarte".
המיני-אלבום הגיע למקום הראשון במצעד האלבומים שבספרד.
לאחר הצלחתה עם השיר "Lo Malo", הוציאה איתנה את השיר "Teléfono" כסינגל הראשון מתוך המיני-אלבום.
הוא הפך לאחד מהשירים הנמכרים ביותר בכל הזמנים, כאשר נמכר בלמעלה מ-160,000 עותקים במדינה, באישור של איגוד תעשיית ההקלטות הספרדי, דבר אשר הכניס אותו לרשימת השירים הנמכרים ביותר בכל הזמנים בספרד.
מדינהתוארמכירות צ'ילה (IFPI Chile) זהב 2,500 ספרד (PROMUSICAE) פלטינה 40,000 מכירות + הזרמת מדיה בלבד
מדינהתאריך יציאהפורמטחברת תקליטיםעולם30 בנובמבר 2018הזרמת מוזיקה • הורדה דיגיטלית • תקליטוריוניברסל
"Try" הוא סינגל של הזמרת-יוצרת האמריקאית, קולבי קאליי, שיצא על ידי ריפבליק רקורדס, ב-9 ביוני 2014. הסינגל נמצא באלבום האולפן החמישי שלה, Gypsy Heart.
נכון ליולי 2021, הסינגל הושמע למעלה מ-164 מיליון פעמים בספוטיפיי.
הסינגל זכה לביקורות חיוביות מצד מבקרי המוזיקה.
ג'ייסון ליפשוט, מ-Billboard, אמר שהשיר "מעצים ...
ומעניק לבנות צעירות עם תחושת ערך עצמי חזקה יותר".
אמיליון לינדרד, מ-MTV News, אמרה כי השיר הוא "בלדה מעצימה במיוחד".
הולי ויליאמס, מ-Contact Music, אמרה כי השיר הוא "שיר פופ בהיר עם מלודיה פשוטה מדי, אך למילים, אף על פי שהם פרועות וקצת פטרוניות, עדיין יש את האפקט הרצוי.
את/ה עדיין יכול/ה לדעת שזה פשוט מושר מהלב, ובואו נודה בזה, קולבי אפילו לא צריכה לנסות".
מרקוס פלויד, מ-Renowned for Sound, כתב כי הזמרת "מעניקה השראה לירית עם השיר 'Try', תוך שימוש בצד רך יותר בו ניתן לשמוע את הגסות בקולה כשהיא מפצירה בכם לא לנסות להרשים אחרים ולהיות פשוט עצמכם".
מאט קולר, מ-AllMusic, אמר כי השיר הוא אחד מרגעי השיא של המיני-אלבום, ואילו מרקוס פפאדאדוס, מ-Digital Journal, כתב כי השיר "מעורר השראה, והוא מציג את פגיעותה כאמנית, והופך את השיר להיות המנון העצמה נשי, בזכות הטקסטים האופטימיים שלה".
ב-10 ביוני 2014, קולבי העלתה סרטון לירי לשיר שלה בחשבון היוטיוב שלה.
נכון ליולי 2021, הווידאו קליפ הלירי נצפה למעלה מ-671 אלף פעמים.
בווידאו קליפ, נראים קולבי קאליי, מעריציה, ומספר אמנים אחרים ללא איפור, במאמץ להפיץ את המסר שהיופי נמצא בפנים.
בין האמנים שהשתתפו בווידאו קליפ, נראו שריל קרואו, מירנדה למברט, קלי אוסבורן, שרה ברליס, קתרין מקפי, הילרי סקוט (מליידי איי), נטשה בדינגפילד, כריסטינה פרי וג'סי ג'יי.
כשקאליי נשאלתה לאחר הופעתה ב-Today, היא אמרה כי: "יש לי מספר חברים ידוענים כי ידעתי שתהיה יותר השפעה עבור אנשים יומיומיים לראות איך אנחנו נראים בדרך כלל".
בתגובה ל-Elle, קאליי אמרה כי:
הווידאו קליפ הרשמי הועלה לחשבון ה-Vevo של הזמרת ב-8 ביולי 2014. נכון ליולי 2021, הווידאו קליפ נצפה למעלה מ-90 מיליון פעמים.
כפי שהוסבר על ידי זקיה ג'מאל, מ-People: "זה מתחיל בהצגת נשים מכל הגילאים והרקעים השונים, כולל קאליי עצמה, מאופרת, עם פאות וריסים מזויפים.
עם התקדמות הסרטון, הנשים מסירות את האיפור שלהן, מורידות את הפאות או מנערות את שיערן ונותנות ליופיין הטבעי לזרוח." כפי שצוין על ידי אמילי לינדנר, מ-MTV News, בסוף, "קאליי מסתכלת מחויכת ברצינות אל המצלמה, שרה את השורות האחרונות, 'Don't you like you?
הווידאו קליפ נהיה ויראלי, לאחשר שצבר למעלה מ-9 מיליון צפיות, ועבר את רף 20 מיליון ב-YouTube/VEVO החל מה-19 באוגוסט 2014. רובי דוו, מ-Idolator, שיבח את קאליי ואת הנשים האחרות בקליפ על כך ש-"העניקו לנו את אחד הוויזואלים החזקים ביותר עד כה." ברונה נסיף, מ-E!
Online, טענה כי הסרטון "מאמץ את היופי הטבעי ומגלם כוח עצומתה של ילדה בארבע דקות בלבד." לורן ולנטי, מ-Marie Claire, כתבה כי "הניסוי הנועז של קאליי הוא תזכורת שמוציאה את עצמך משגרת היופי שלך, כך שזה יכול להוציא אותך לחופשי - כן, אפילו בעולם מלא באידיאלים יפים ולא מציאותיים."
קאליי העניקה ביצוע בלעדי של השיר לבלוגר פרז הילטון .
מאוחר יותר, היא ביצעה לראשונה, באופן רשמי, את השיר ב-Today, ועונה לריאיון על שירה והווידאו קליפ שלו.
ב-9 ביוני 2014, היא ביצעה את השיר ב-Live with Kelly and Ryan.
ב-12 באוגוסט 2014, היא ביצעה את השיר ב-The View.
כמו כן, היא ביצעה את השיר בפרסי ההוליווד הצעירים, לאחר שביצעה את השיר ב-HLN, ב-CBS This Morning וב-Extra.
מאוחר יותר, היא הופיעה עם השיר בפרסי המוזיקה לנשים של הבילבורד.
מקוםתאריםמכירותדנמרק (IFPI Denmark)זהב45,000הממלכה המאוחדת (BPI)פלטינה1,000,000
Truth Social (מופיעה גם כ-TRUTH Social) היא פלטפורמת מדיה חברתית שהושקה על ידי חברת Trump Media & Technology Group, הנמצאת בבעלותו של נשיא ארצות הברית דונלד טראמפ.
הפלטפורמה הושקה בהשקה ציבורית מלאה ב-21 בפברואר 2022.
נשיא ארצות הברית דונלד טראמפ העלה בעבר הצעה לבנות פלטפורמת מדיה חברתית חדשה לאחר שנחסם בטוויטר בפייסבוק, באינסטגרם ובסנאפצ'ט ב-2021 בעקבות שמועות הקשורות להסתערות על הקפיטול ב-2021. במאי 2021 השיק טראמפ את "From the Desk of Donald J.
Trump" (בתרגום חופשי: משולחן העבודה של דונלד ג' טראמפ), דף באתר שלו שבו פרסם הודעות קצרות דמויות ציוץ.
ה-USA Today דיווח בתחילת יוני 2021 כי הדף הושבת לאחר פחות מחודש.
עם זאת, האתר עדיין פעיל.
על פי דיווחים שונים, בתחילת דרכה סבלה הרשת מבאגים ותקלות טכניות רבות.
נכון לאפריל 2022, האפליקציה הייתה זמינה במערכת אנדרואיד ובדפדפני אינטרנט, אך לא ניתן היה להירשם אליה ברוב המדינות מחוץ לארצות הברית.
תוכניות ההנפקה של החברה נתקלו בבעיות, לאחר שנפתחה חקירה מטעם הרגולציה הפדרלית נגד חברת ההנפקה.
מספר מנהלים בכירים עזבו את החברה.
על פי נתונים שפורסמו ב-Daily Beast באפריל 2022, הרשת נמצאת במקום ה-28 ברשימת הרשתות החברתיות הפופולריות בחנות האפליקציות של אפל.
באפריל 2022 עברה האפליקציה שדרוג בעקבות שיתוף פעולה ומעבר לשרתים של אתר ראמבל.
לאחר שאילון מאסק רכש את טוויטר וטראמפ אמר שלא יחזור לטוויטר, אלא יתחיל להיות פעיל באפליקציה שלו בתוך שבוע, חזרה הרשת למקום הראשון ברשימת הרשתות החברתיות הפופולריות, לפני טוויטר.
ב-29 באפריל 2022 חזר טראמפ לצייץ ברשת החברתית.
החל מחודש מאי 2022 ניתן להתחבר ל-"Truth Social" דרך אתר האינטרנט של הרשת.
ב-13 באוקטובר 2022 אישרו בגוגל את הוספת האפליקציה "Truth Social" לחנות האפליקציות "Play Store".
True Love (בתרגום לעברית: "אהבת אמת" או "אהבה אמיתית") הוא הפרק ה-23 בעונתה השלישית של סדרת הטלוויזיה האמריקאית "דוסון קריק".
הפרק שודר לראשונה ברשת The WB ב-24 במאי 2000 הפרק בוים על ידי ג'יימס ויטמור ג'וניור על פי תסריט מאת טום קפינוס וג'ינה פטור, שבוסס על סיפור מאת גרג ברלנטי וג'פרי סטפקוף.
לדברי התסריטאית פטור, הפרק נכתב במאמץ קבוצתי.
הפרק היה הראשון שהציג נשיקה בין שני גברים (אית'ן וג'ק) בשידור בפריים טיים, מה שהוגדר כ"אבן דרך בייצוג להט"ב בטלוויזיה".
הפרק בולט גם בהיותו המקור לתמונת "דוסון הבוכה" שהפכה למם אינטרנטי נפוץ.
ג'יימס ואן דר ביק בתפקיד דוסון לירי
קייטי הולמס בתפקיד ג'ואי פוטר
מישל ויליאמס בתפקיד ג'ן לינדלי
ג'ושוע ג'קסון בתפקיד פייסי ויטר
קר סמית' בתפקיד ג'ק מקפי
מרדית' מונרו בתפקיד אנדי מקפי
מרי מרגרט יומס בתפקיד גייל לירי
ג'ון וסלי שיפ בתפקיד מיטש לירי
מרי בת' פיל בתפקיד אוולין ריאן
נינה רפטה בתפקיד בסי פוטר
דילן ניל בתפקיד דאג ויטר
מייקל פיט בתפקיד הנרי פרקר
אדם קאופמן בתפקיד אית'ן ברודי
אובי נ'דפו בתפקיד בודי וולס
דייוויד דיוקס בתפקיד ג'וזף מקפי
במהלך הפרק מסיים דוסון את מערכת היחסים הרומנטית הארוכה שניהל עם ג'ואי, ומאפשר לה להתחיל בזוגיות עם חברם המשותף פייסי.
כשהוא מסיים את דבריו הוא נשבר ובוכה, ואומר לה "פשוט לכי" ("Just go").
הפרק סימל שינוי מהותי בסדרה, שמתכונתה עד לאותו רגע הייתה שליטה ובעלות לכאורה של דוסון על יתר הדמויות, לפחות באופן בו התייחסו הכותבים לדמויות.
השינוי בהתייחסות היה מהותי כל כך עד שהוא הוגדר ככזה שערער את כל יציבותה של הסדרה.
שש שנים לאחר שידור הפרק פרסם יוטיובר בשם notdatbigyet סרטון קצר בשם "Dawson's Crying Face" שזכה מאז לקרוב למיליון צפיות.
בעקבות הסרטון החלו בלוגים ואתרים שונים להשתמש בתמונה של דוסון בוכה הן בהקשר של הסדרה והן בהקשרים אחרים, וב-2009 היא זכתה לפרסום רב כשבקי יממוטו הציבה את התמונה בראש מאמר שלה בשם "אין בכי בחיים" (There's no crying in life").
התמונה נוספה לאתר הממים הפופולרי "Meme Generator" בשנת 2011. בשנת 2012 התראיין ג'יימס ואן דר ביק שגילם את דמותו של דוסון להפינגטון פוסט וסיפר שהבכי לא היה מתוסרט, אלא תגובה אמיתית שלו לסצנה.
הוא ציין שהוא משועשע מהמם שנוצר בעקבות התמונה.
המם משמש במקרים שבהם יוצר המם רוצה להביע רחמים, עצב או חרטה באופן סרקסטי.
תפוצתו של המם בסוף העשור הראשון של המאה ה-21 ותחילת העשור השני שלה הייתה כה רחבה עד כי הוא הוגדר כאחד הממים ש"נמצאים על הר ראשמור של הגיפים".
ההאפינגטון פוסט השתמש בגיף המדובר במקרים שבהם לחיצה על קישור לכתבה באתר הובילה לקישור שבור.
בפרק הוצגה "הנשיקה מלאת התשוקה הראשונה בין שני גברים בפריים טיים" כפי שהוגדרה בדיעבד.
קדמו לה נשיקות בין נשים בסדרות "Relativity" ו"פרקליטי אל איי", ואף נשיקה בין שני גברים בסדרה "ויל וגרייס" שבה ויל וג'ק התנשקו על מנת להביע מחאה על היעדרן של נשיקות הומוסקסואליות בטלוויזיה, אך נשיקה בעלת משמעות רומנטית/מינית בין שני גברים הומוסקסואלים לא הוצגה עד לאותו פרק.
ג'ק מתגלה כהומוסקסואל עוד במהלך עונתה השנייה של הסדרה, אך אינו יוצא מהארון בפומבי, ואינו מנהל מערכת יחסים עם גבר לאורך העונות השנייה והשלישית.
במהלך הפרק, שמסיים את עונתה השלישית של הסדרה, מתוודה ג'ק על רגשותיו כלפי אית'ן ומבקש להוכיח שהוא מוכן לצאת מהארון בפומבי בכך שהוא מנשק אותו.
הסיפור מסתיים במפח נפש, שכן אית'ן חוזר לבן זוגו לשעבר.
דמותו של ג'ק אמנם ניהלה מערכת יחסים רומנטית עם ג'ואי זמן מה, אך לדברי קר סמית' שגילם את דמותו של ג'ק, קווין ויליאמסון, יוצר הסדרה, התכוון לגלות שאחת הדמויות היא להט"בית בשלב מסוים בסדרה.
ג'ינה פטור, אחת מכותבות הפרק, ציינה שיום לפני תחילת הצילומים ביקשה רשת "The WB" ששידרה את הסדרה שהנשיקה תצולם ממרחק (מעבר לרחוב) על מנת שלא ליצור נשיקה "מלאת תשוקה מדי".
פטור סיפרה שבבוקר הצילומים קרא לה גרג ברלנטי, הכותב הראשי של הסדרה, וצעק עליה שעל הנשיקה להיות נשיקה אמיתית, וכי הוא דורש לראות בה תשוקה.
קר סמית', ששיחק את ג'ק, מספר שבמהלך צילומי העונה השנייה הגיע ויליאמסון וביקש לשוחח איתו בנפרד.
סמית' היה משוכנע שהוא מפוטר, אך ויליאמסון סיפר לו שהתוכנית היא להפוך את דמותו להומוסקסואלית.
בעוד שסיפורו של דוסון עצמו הוא סיפורו של ויליאמסון, הרי שסיפורו של ג'ק מזכיר יותר את זה של ברלנטי.
לקראת צילומי הפרק "True Love" התייעץ סמית עם "כל מי שדעתו נחשבה בעיניו" ושאל לדעתם, והאם כדאי לו לעשות זאת.
בדיעבד, ציין, שמח שעשה זאת ונחקק בדפי ההיסטוריה של הטלוויזיה.
ברלנטי עצמו סיפר שנאלץ להילחם באולפנים, ואף שקל לאיים להתפטר, אם הנשיקה לא תהיה חלק מהתסריט.
לשמחתו האולפנים הסכימו והאיום לא יצא אל הפועל.
בראיון שנערך 20 שנה לאחר שידור הפרק ציין סמית' שכיום ניתן לראות דמויות להט"ביות בכל סדרת טלוויזיה, בין או קומית ובין אם דרמטית, ושזה המצב הנכון.
הוא ציין שזו הייתה מטרת הכותבים באותו הפרק, וכי הוא שמח שהיא הוגשמה.
לפרק ציון 8.8 באתר IMDb, מהגבוהים בסדרה.
"True Colors" (בתרגום מילולי מאנגלית: "צבעים אמיתיים", ובמשמעות "הפנים האמיתיות" או "הזהות האמיתית") הוא שיר שנכתב על ידי צמד כותבי השירים האמריקאי בילי סטיינברג וטום קלי.
הוא יצא לאור ב־1986 כשיר הנושא והסינגל המוביל מתוך אלבומה הנושא את אותו שם של הזמרת האמריקאית סינדי לאופר.
השיר היה להיט ששהה שבועיים בראש מצעד בילבורד הוט 100 והיה הלהיט האחרון של לאופר שהגיע לצמרת המצעד.
הוא היה מועמד לפרס גראמי בקטגוריית "ביצוע הפופ הקולי הנשי הטוב ביותר".
בילי סטיינברג כתב את השיר במקור על אמו.
טום קלי חשב שהשיר יכול להיות אוניברסלי יותר ושינה את הבית הראשון, בהסכמת סטיינברג.
הצמד שלח את השיר לזמרת הקנדית אן מארי , שוויתרה עליו, והשניים הציעו את השיר ללאופר.
העיבוד המקורי של גרסת הדמו ששלחו ללאופר היה בלדת גוספל מבוססת פסנתר בסגנון "Bridge over Troubled Water".
סטיינברג סיפר לאתר "Songfacts": .
שירים אחרים שהשניים כתבו ללאופר כללו את "I Drove All Night" ו־"Unconditional Love".
לאופר סיפרה לימים שכאשר היא קיבלה את השיר, הוא היה בסגנון גוספל וקאנטרי שהיא לא התחברה אליו.
אז היא ישבה עם הקלידן פיטר ווד, והשניים ניסו לעבד ולנגן את השיר אחרת:
השיר "True Colors" (שכאמור נכתב במקור על אמו של כותב המילים, בילי סטיינברג) היה נטול הקשר מסוים בזמן יציאתו לאור.
לאופר הקדישה שיר אחר באלבום הנושא את אותו שם, "Boy Blue", לזכרו של גרגורי נטל, חברהּ הקרוב שמת מאיידס.
ב־2007 יצאה לאופר לסיבוב הופעות שנקרא "True Colors tour" ובו דיברה בזכות זכויות זוגות חד מיניים.
ב־2008 היא הקימה קרן לעיסוק בנושא: , בהשראת זכרו של גרגורי נטל.
הכוראוגרפית האמריקאית ביימה את הווידאו קליפ של השיר, שהוקרן פעמים רבות בערוץ MTV.
בקליפ יושבת לאופר ושרה על במה חשוכה מאחורי תוף.
באותו זמן, ילדה עורכת סיור בחוף ים, סיור שמסתיים בצפייה שלה בשתי נשים שותות תה על ספינה.
לאופר מופיעה על החוף אוחזת בקונכייה, כשלראשה כיסוי ראש מתוחכם משובץ תכשיטים.
אז היא נראית שוכבת על סדין לבן, שאותו מתחיל למשוך גבר ארוך שיער (דייוויד וולף).
בהמשך מגיעה הנשיקה המיוחלת בין השניים.
לאופר נראית אז הולכת על החוף, לבושה בחצאית עשויה מעיתונים ועוברת ליד כיתת בית ספר.
בסוף הקליפ היא נשענת מעל בריכה, בתמונה שמשחזרת את צילום עטיפת האלבום (צילום אותו צילמה אנני ליבוביץ').
הקליפ מסתיים כמו שהתחיל, כשלאופר מתופפת על התוף.
הסינגל הגיע למקום הראשון במצעד בילבורד הוט 100 ב־25 באוקטובר 1986, תוך שחלף על פני "Typical Male" של טינה טרנר, שהגיע למקום השני.
הסינגל הגיע למקום ה־12 במצעד הסינגלים הבריטי ולמקום השלישי באוסטרליה ובניו זילנד.
הסינגל נכלל בקדימון של PBS Kids.
סינדי לאופר – זמרה, עיבוד, זִמרת רקע
פיטר ווד – קלידים, עיבוד
ניל ג'ייסון — גיטרה בס
ג'ימי ברלור – תכנות מכונת תופים , כלי הקשה,
אנג'לה קלמונס-פטריק – זמרת רקע
+מדינההסמכהיחידות מאושרות / מכירותארצות הברית (RIAA)פלטינה1,000,000הממלכה המאוחדת (BPI)כסף200,000קנדה (Music Canada)זהב50,000^^ אומדן היחידות המופצות מבוסס על הסמכת הסינגל בלבד אומדן המכירות + הזרמת מידע מבוסס על הסמכת הסינגל בלבד
"True Love" (בתרגום חופשי מאנגלית: "אהבה אמיתית" או "אהבת אמת") הוא שיר פופולרי מאת כותב השירים האמריקאי קול פורטר.
השיר יצא לאור והתפרסם לראשונה ב־1956 בביצוע בינג קרוסבי וגרייס קלי בסרט המוזיקלי "החברה הגבוהה".
לגרסת קרוסבי־קלי עיבוד רומנטי, שנעשה על ידי , שגם ניצח על תזמורת MGM, שנגינתה מלווה את השיר.
סינגל זה היה להיט שהגיע למקום הרביעי בבריטניה, למקום השלישי באוסטרליה ולמקום הראשון בהולנד.
הוא היה תקליט הזהב היחיד של קלי ותקליט הזהב ה־21 של קרוסבי.
ריצ'רד צ'מברלין הוציא לאור ב־1963 גרסת כיסוי לשיר כסינגל, שהגיע למקום ה־30 בבריטניה.
גרסתו של , שנכללה באלבומו "A Whole Lotta Shaky" (1988), הגיעה למקום ה־23 בבריטניה.
אלטון ג'ון וקיקי די הקליטו ב־1993 גרסת דואט לשיר בעיבוד מוזיקה עכשווית למבוגרים.
ג'ון זכר את השיר בחיבה מימי ילדותו, אז שמע את השיר לראשונה בגרסת המקור של קרוסבי וקלי בסרט "החברה הגבוהה".
הגרסה נכללה באלבום הדואטים של ג'ון, (1993).
הסינגל הגיע למקום השני במצעד הסינגלים הבריטי ובמצעד הסינגלים האירי, ולמקום ה־56 בארצות הברית.
רשימה חלקית של גרסאות אחרות שהצליחו:
גרסתה של ג'יין פאוול יצאה לאור בזמן שיצאה לאור גרסת קרוסבי־קלי, וגם היא הייתה פופולרית.
אלביס פרסלי הקליט לשיר גרסה, שנכללה באלבומו המצליח "Loving You" (1957).
ריקי נלסון הקליט לשיר גרסה, שנכללה באלבום הבכורה שלו, "Ricky" (1957).
פטסי קליין הקליטה לשיר גרסה, שנכללה באלבום האולפן השני שלה, "Patsy Cline Showcase" (1961).
שלי פברס הקליטה לשיר גרסה, שנכללה באלבומה "" (1962).
נגן החצוצרה אל הירט הקליט לשיר גרסה כלית, שנכללה באלבומו "Trumpet and Strings" (1962).
האחים אברלי הקליטו לשיר גרסה, שנכללה באלבומם "Instant Party" (1962).
גרסה זאת לא זכתה להצלחה מסחרית.
גרסתה של ננסי סינטרה יצאה לאור כסינגל ב־1965.
ג'ק ג'ונס הקליט לשיר גרסה, שנכללה באלבום הקלסיקות הרומנטיות שלו "There's Love and There's Love and There's Love" (1965), שאותו עיבד נלסון רידל.
השיר נכלל בכמה אלבומים של קוני פרנסיס.
דוני ומארי אוסמונד הקליטו את השיר לאלבומם "I'm Leaving It All Up to You" (1974).
ג'ורג' האריסון הקליט לשיר גרסת בלוז רוק, שיצאה לאור ב־1977 כסינגל השלישי מאלבומו "Thirty Three & 1/3" (1976).
הלהקה קצרת הימים "אואזיס" (משנות ה־80) הקליטה לשיר גרסה, שנכללה באלבומם היחיד, "Oasis" (1984).
הזמרת הקנדית אן מארי כללה את השיר באלבומה "" (1993).
ניל דיימונד הקליט לשיר גרסה, שנכללה באלבומו "The Movie Album: As Time Goes By" (1998).
הזמרת דינה מרטין הקליטה את השיר לאלבומה "Destination Moon" (2013) כדואט עם אביה, דין מרטין, שמצידו הקליט גם הוא את השיר בעבר לאלבומו "".
הלהקה השוודית "Benny Anderssons orkester" כללה את השיר בתקליטור ההופעה הראשון שלהם, "" (2006).
גרסת בינג קרוסבי וגרייס קלי
גרסת אלטון ג'ון וקיקי די
+מדינההסמכהיחידות מאושרות / מכירות ארצות הבריתגרסת בינג קרוסבי וגרייס קליזהב500,000^ הממלכה המאוחדת (BPI)גרסת אלטון ג'ון וקיקי דיכסף200,000^^אומדן היחידות המופצות מבוסס על הסמכת הסינגל בלבד
"True Love" הוא שם היאכטה שבו שט לירח דבש זוג מהמחזה , עליו התבסס הסרט המוזיקלי "החברה הגבוהה".
בינג קרוסבי רכש לימים יאכטה באורך 55 רגל (16.76 מטר), אותה כינה "True Love".
True Love (בעברית: אהבת אמת) הוא אלבום האולפן העשירי של הזמרת-יוצרת האמריקאית קריסטל גייל.
הוא הגיע למקום ה-14 במצעד אלבומי הקאנטרי של בילבורד.
בהמשך להצלחה המסחרית הרבה לה זכתה גייל באותן השנים, הצליח האלבום גם כן להנפיק את הלהיטים "", "Our Love Is on the Faultline" ו-"Baby, What About You", שהגיעו למקומות הראשונים במצעד שירי הקאנטרי; האלבום היה לאחד מהיחידים שכל הסינגלים מתוכו הצליחו לעשות זאת באותה העת.
Trustfall הוא אלבום האולפן התשיעי של הזמרת-יוצרת האמריקאית פינק.
האלבום יצא לאור ב-17 בפברואר 2023, בהוצאת חברת התקליטים RCA רקורדס.
במהלך ריאיון שאירע בשנת 2021, נשאלה פינק לגבי אלבום האולפן הבא שלה.
כשנשאלה על הסגנון והעשייה שלו, השיבה ואמרה שהיא לא בטוחה שזה יהיה כפי שהיה ב"תחילת הקריירה שלה", אך ציינה שהוא יהיה "כנה מאוד".
ב-6 באוקטובר 2022, הודיעה שהיא תצא לסיבוב הופעות בממלכה המאוחדת והודיעה ששמו יהיה: "Pink Summer Carnival".
בהמשך, הודיעה שהוא צפוי להתחיל ב-7 ביוני 2023. ב-17 באוקטובר 2022, חשפה פינק הצצה לסינגל המוביל מתוך האלבום "Never Gonna Not Dance Again", והציגה קטע מתוכו ברשתות החברתיות שלה.
השיר היה זמין להאזנה באפל מיוזיק ובספוטיפיי ב-4 בנובמבר 2022. כמה מבקרים הפנו כלפיו ביקורות מעורבות ואמרו שהם מרגישים שהוא דומה מדי ל-"" של הזמר-יוצר ג'סטין טימברלייק.
פינק ביצעה את השיר בשידור חי בפעם הראשונה בטקס פרסי המוזיקה האמריקאית לשנת 2022, שאירע ב-20 בנובמבר.
ב-18 בנובמבר 2022, הודיעה פינק ברשתות החברתיות שלה שאלבום האולפן התשיעי שלה יקרא Trustfall ובמקביל, חשפה את תאריך יציאתו ב-17 בפברואר 2023.
+ תאריכי יציאות לאור ופורמטים עבור Trustfallאזורתאריך יציאהפורמטחברת תקליטיםמקורכלל העולם17 בפברואר 2023הורדה דיגיטלית • הזרמת מוזיקה • תקליטור • תקליט • מארז תקליטוריםRCA
Trusted Execution Environment (בראשי תיבות: TEE, בעבריתː סביבת ביצוע מהימנה) הוא אזור מאובטח במעבד המופרד מסביבת הריצה הרגילה (Rich Execution Environment או REE) ומאפשר הגנה על הקוד והמידע הנטענים אליו ומבטיח את שלמותם וסודיותם.
שימוש ב-TEE מונע מגורמים לא מורשים, כגון קוד זדוני המתבצע בסביבת הביצוע הרגילה, לשנות או לצפות בקוד או נתונים בסביבת הביצוע המהימנה.
לעיתים, גם הבעלים של המחשב עצמו יכול להיחשב גורם לא מורשה, למשל, ביישומים המשתמשים במנגנוני ניהול זכויות דיגיטליות (DRM) מסוימים האוכפים שימש נאות בזכויות דיגיטליות כגון שימוש במוזיקה וסרטי וידאו.
במקרה זה, מטרת השימוש ב TEE היא למנוע מבעלי המחשב גישה למידע ולקוד של מנגנוני האכיפה על מנת לעקוף אותם.
יישום סביבת ביצוע מהימנה נעשה על ידי הטמעה של ארכיטקטורת אבטחה ייחודית כהרחבה לחומרת המעבד, דוגמה לכך הם TrustZone במעבדי ARM ו-SGX בחלק ממעבדי אינטל.
לעיתים נעשה שימוש במנגנונים המשמשים לתמיכה בווירטואליזציה במעבד כדי ליישם סביבת ביצוע מהימנה כמכונה וירטואלית, לשם כך נדרשים שירותים מיוחדים מה Hypervisor.
ארגון זה של מפעילות רשתות סלולריות פרסם בשנת 2009, בשיתוף עם יצרני טלפונים חכמים, את תקן TR1. התקן הגדיר TEE כ"אוסף של רכיבי חומרה ותוכנה המספקים את המנגנונים הנחוצים המאפרים להגיע לאחת משתי רמות ההבטחה.
מטרתה של הרמה הראשונה (פרופיל 1) היא להגן מפני התקפות מבוססות תוכנה בלבד.
והמטרה של הרמה השנייה (פרופיל 2) היא להגן מפני התקפות משולבות של תוכנה וחומרה".
מאוחר יותר הושקו פתרונות TEE מסחריים המבוססים על טכנולוגיית ARM TrustZone, התואמים את תקן TR1, כמו חבילת התוכנה Trusted Foundations שפותחה על ידי חברת Trusted Logic.
TEE בדרך כלל הוא שילוב של מנגנון חומרתי היוצר סביבת ביצוע מוגנת ומערכת הפעלה המתבצעת על גבי המנגנון החמרתי.
מערכת הכללת TEE מופרדת למספר אזורים או מחיצות.
מנגנוני המערכת נדרשים להבטיח, שלא יהיה ניתן לגשת או לשנות מידע השייך למחיצה אחת ממחיצות אחרות, שמשאבים משותפים לא יאפשרו דליפה של מידע מחיצה אחת לאחרת.
בין המחיצה שבשליטת ה-TEE למחיצות הרגילות ישנו ערוץ תקשורת המאפשר העברת בקשות, לביצוע משימות שצריכות להתבצע בסביבה מהימנה.
התקשורת בין המחיצות תתבצע אך ורק תחת בקרה ובאישור מפורש ושפרצת אבטחה במחיצה אחת לא תוכל להתפשט למחיצות אחרות.
"Try That in a Small Town" הוא שיר שנכתב על ידי קלי לאבלייס, ניל ת'ראשר, טולי קנדי וקורט אליסון, והוקלט על ידי זמר הקאנטרי האמריקאי ג'ייסון אלדין .
הוא יצא לאור לרדיו מוזיקת הקאנטרי במאי 2023 כסינגל המוביל מתוך אלבום האולפן האחד עשר של אלדין.
השיר הגיע למקום הראשון במצעד הבילבורד הוט 100; זהו שירו הראשון של אלדין שהגיע להישג זה.
"Try That in a Small Town" ספג ביקורות שליליות וגינויים ברחבי העולם, בטענה שהוא "מקדם אלימות" ו"שימוש בנשק".
אמנים ומבקרים שונים קראו להחרים אותו.
דסטיני סטארק, פעילת טיקטוק ניתחה את צילומי הקליפ שלו וכתוצאה מכך טענה שקיבלה איומים על חייה מטעם המעריצים של אלדין.
ב-14 ביולי 2023, אלדין פרסם את הווידאו קליפ לשיר, בבימויו של שון סילבה.
בקליפ אלדין מופיע מול בית משפט בקולומביה שבטנסי, שם התרחש הלינץ' על הנרי צ'ואטה ב-1927, בשילוב צילומי חדשות של עצרות, בזיזה והתפרעויות שהופנו נגד שוטרים.
יש בו סצנות של אמריקנה, כמו נערה צעירה שמשחקת בכוסית וקבוצת איכרים שעוזרת זה לזה.
ארבעה ימים לאחר פרסום הקליפ, רשת הטלוויזיה CMT הסירה אותו מהרוטציה.
בתגובה להצהרותיו של אלדין כי "אין קטע וידאו אחד שאינו קטעי חדשות אמיתיים", משתמשי מדיה חברתית וכלי תקשורת דיווחו כי הקליפ כולל מספר קטעים שצולמו מחוץ לארצות הברית, כולל צילומי שימוש חוזר מסחריים.
ברולינג סטון דווח כי הקליפ מכיל קטעים מהפגנות קנדיות בטורונטו ומונטריאול.
ב-26 ביולי, קליפ בן שש שניות מהסיקור של פוקס ניוז על מחאת חיי שחורים חשובים באטלנטה הוסר מהקליפ המקורי עקב בעיות זכויות יוצרים של צד שלישי, כאשר הקליפ הערוך באורך של שלוש דקות ושתי שניות.
TRUMPET היא סדרת לווייני ריגול של ארצות הברית בתחום מודיעין אותות.
השיגורים החלו בסוף שנות ה-90 של המאה ה-20. הלוויינים החליפו את הלוויינים מסדרה Jumpseat.
הלוויינים פועלים באחריות משרד הסיור הלאומי.
את היעוד המדויק ותכונות טכניות של הלוויינים נחשבים לסוד.
דווח שלוויינים מסוגלים לנתר שיחות תוך שימוש באנטנה בקוטר של 150 מ'.
3 לוויינים של הדור הראשון היו במשקל של כ-6,000 ק"ג.
עלות של הלוויין הראשון הייתה כ-3 מיליארד $ (במחירי 2023)
על הלוויינים היו מותקנים בין היתר מכשירים של מערכת SBIRS שמספקת התרעה על שיגורי טילים ומערכות לחקר מגנטוספירה.
"Tsirkus" (בעברית: "הקרקס") הוא שיר שהוקלט על ידי הלהקה האסטונית 5מינוסט בהשתתפות הזמרים נובלו ופלוטו.
הוא יצא לאור ב-4 בפברואר 2019, בהוצאת חברת התקליטים לג'נדרן רקורדס, כסינגל שלא מתוך אלבום אולפן.
השיר נכתב והופק על ידי חברי הלהקה, נובלו ופלוטו.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-2.4 מיליון השמעות.
השיר מתאר חוויות של החבורה, שנמצאת במסיבה שנמשכה עד חמש בבוקר.
הדמויות מדברות על תחושות של עייפות ושכרות.
מילותיו כוללות תיאורים של רגעים אבסורדיים ומצבים קומיים במסיבה, כמו ריקודים, שתיית אלכוהול, שימוש בסמים וכדומה.
הווידאו קליפ הרשמי של השיר הועלה ליוטיוב ב-4 בפברואר 2019.
נכון ליולי 2024 עומד מונה הצפיות של הקליפ על למעלה מ-4.2 מיליון צפיות.
אזורתאריך יציאהפורמטחברת תקליטיםמקורעולם4 בפברואר 2019סטרימינג • הורדה דיגיטליתלג'נדרן רקורדס
TuneIn היא חברה אמריקנית המפעילה שירות רדיו פופולרי המאפשר למאזינים להאזין בחינם לעשרות אלפי תחנות רדיו מקומיות ותחנות רדיו מכל רחבי העולם.
באוגוסט 2012 החברה הצהירה שמאזינים לשירות עתה מעל ל-40 מיליון משתמשים מדי חודש.
החברה מפעילה את השירות המקוון TuneIn Radio, אשר הגישה אליו אפשרית בחינם דרך אתר האינטרנט של החברה במחשבים האישיים ודרך יישום חינמי בכל הטלפונים החכמים.
שירות זה מאפשר לכל המשתמשים בו להאזין בחינם לשידורים חיים בסטרימינג של מעל ל-70,000 תחנות רדיו מקומיות ותחנות רדיו מכל רחבי העולם, כולל תחנות AM, FM, HD, LP, שידורי רדיו דיגיטליים ושידורי רדיו באינטרנט.
כמו כן השירות מאפשר גם להאזין למעל ל-2 מיליון תוכניות מוקלטות שונות, בהם פודקאסטים, קונצרטים וראיונות שונים.
לטענת החברה 98% מהמאזינים נוהגים להאזין לשידורים החיים של תחנות הרדיו על פני האזנה לתוכניות המוקלטות.
החברה מציעה גם שירות בתשלום שמאפשר להקליט את שידורי הרדיו למחשב.
בנוסף לכך השירות זמין גם בכ-200 פלטפורמות שונות בהם Google TV, מכשירי טלוויזיה שונים, וקונסולות משחקים שונות.
החברה נוסדה במקור במהלך שנת 2002 בדאלאס שבטקסס על ידי ביל מור תחת השם "RadioTime".
בתחילה החברה הפעילה את השירות רק דרך אתר האינטרנט.
בשנת 2005 מספר תחנות הרדיו הזמינות דרך השירות כלל מעל ל-44,000 תחנות רדיו ברחבי העולם.
במהלך ספטמבר 2009 המתכנת בן אלכסנדר השיק יישום שיצר בשם TuneIn, אשר אפשר למשתמשים בו להפעיל את השירות המקוון של חברת RadioTime דרך טלפונים חכמים הפועלים על מערכת ההפעלה iOS.
בעקבות כך חברת RadioTime רכשה בהמשך את הזכויות לשימוש ביישום TuneIn ושינתה במהלך שנת 2010 את שם החברה גם ל"TuneIn".
כמו כן במהלך 2010 השיקה החברה גם גרסאות של היישום שפועלות באייפד ובטלפונים חכמים הפועלים על מערכת הפעלה מסוג אנדרואיד.
בין השנים 2009 ל-2011 כמות המשתמשים בשירות עלה ממשתמשים בודדים בלבד ל-25 מיליון משתמשים.
באוגוסט 2012 החברה הצהירה כי כעת מאזינים לשירות מעל ל-40 מיליון משתמשים מדי חודש.
Tucows (בתרגום חופשי לעברית: שתי פרות) היא חברה קנדית המהווה כיום אחת משלוש חברות רישום שמות הדומיין הגדולות ביותר (אחרי GoDaddy ו-eNom).
החברה ידועה במיוחד בשל כך שבתחילת דרכה היא הפעילה את אחד מהפורטלים הבולטים ביותר מסוגם באינטרנט להורדת קובצי תוכנה של תוכנות חינמיות ותוכנות שיתופיות.
Tucows הייתה במקור פורטל אינטרנט שהושק במהלך 1993 על ידי סקוט סוודורסקי (Scott Swedorski) מפלינט, מישיגן.
באותה העת האתר היה אחד האתרים הראשונים מסוגו, ועל כן עד מהרה הפך לאחד מאתרי האינטרנט הפופולריים ביותר להורדת תוכנות למערכת ההפעלה Windows.
סוודורסקי בחר לתת לאתר את השם Tucows, אשר היה ראשי תיבות ל-The Ultimate Collection of Winsock Software (האוסף האולטימטיבי של תוכנות Winsock).
אף על פי כן, האתר הכיל באותה העת ארכיון עם קישורים להורדת קובצי תוכנות למגוון מערכות הפעלה.
הארכיון הגדול של האתר היה מחולק לקטגוריות שונות, כאשר המידע והקבצים באתר היו מעודכנים כל העת ולכן היה קל מאוד למצוא קישורים להורדה של הגרסאות העדכניות ביותר של כל תוכנה.
עורכי האתר נהגו גם לדרג כל תוכנה במדד של 1 עד 5 פרות.
ב-1996 החברה נרכשה והתמזגה עם חברת Internet Direct בבעלותם של ג'ון נמאניק, ביל קמפבל, וקולין קמפבל.
ב-1999 החברה נרכשה והתמזגה עם חברת STI Ventures.
ב-2000 החברה רכשה את האתר Linux Weekly News.
בשנת 2001 הפכה חברת Tucows לחברת בת של חברת Infonautics, אשר לאחר הרכישה שינתה את שמה מ-Infonautics ל-Tucows.
ב-26 באוגוסט 2002 חברת Tucows מכרה את המוצרים eLibrary ו-Encyclopedia.com, שירותים שהפכו להיות בבעלות החברה בעת המיזוג עם Infonautics, לחברת Alacritude.
ב-2004 רכשה חברת Tucows את חברת Boardtown Corporation, ספקית של תוכנת חיוב.
בינואר 2006 חברת Tucows השלימה את רכישת שירות הדואר האלקטרוני Critical Path.
ב-2005 עבר מטה החברה לעיר טורונטו שבקנדה.
ביוני 2006 חברת Tucows רכשה בעבור 18 מיליון דולרים את חברת Mailbank.com Inc אשר בבעלותה מעל ל-17,000 שמות דומיין לשמות משפחה נפוצים כמו smith.net או brown.org.
עיקר ההכנסות של Mailbank.com היו משילוב פרסומות באתרים שבבעלותם וכמו כן ממתן שירות דואר אלקטרוני ללקוחות עם שמות משפחה נפוצים למדי אשר מעוניינים בכתובות דואר אלקטרוני אישית שמכילה את שם משפחתם בדומיין.
ב-26 באוגוסט 2006 חברת Tucows רכשה את אתר לוח השנה Kiko.com.
ב-27 ביולי 2007 חברת Tucows רכשה את האתר ItsYourDomain.com אשר התמחה בשירות רישום שמות דומיין, כאשר באותה העת היו מעל ל-700,000 שמות דומיין תחת ניהולה של חברת ItsYourDomain.com.
חברת Tucows רכשה את ItsYourDomain.com בעבור 10,350,000 דולרים במזומן.
בעת הרכישה של ItsYourDomain.com היו כבר 699,951 שמות דומיין תחת ניהולה של חברת Tucows.
ביוני 2008 היו בבעלותה של חברת Tucows שלוש חברות-בת שהתמחו במתן שירותי שמות דומיין - ItsYourDomain, NetIdentity, ו-DomainDirect.
חברת Tucows החליטה באותה העת למזג את שלוש חברות הבת לשירות רישום שמות דומיין אחד בשם Hover.
השירות החל להיות פעיל ביולי 2008.
ב-6 בנובמבר 2008 חברת Tucows השיקה את האתר Butterscotch.com אשר הכיל סרטוני וידאו מקוונים המתמקדים במתן הסברים מפורטים אודות טכנולוגיות אינטרנט שונות.
Tug of War הוא אלבום הבכורה של הזמרת הקנדית קארלי ריי ג'פסן.
האלבום, שהופק על ידי ריאן סטיוארט, יצא לאור לראשונה ב-30 בספטמבר 2008 בקנדה בלבד דרך חברת התקליטים MapleMusic.
ב-14 ביוני 2011, לאחר שהוחתמה ג'פסן בחברת התקליטים 604 רקורדס, יצא האלבום גם בארצות הברית בפורמט של הורדה דיגיטלית דרך חנות האייטונס.
בשנת 2013 האלבום יצא לאור בארצות הברית באופן פיזי דרך חברת התקליטים Alliance Entertainment.
אזור תאריך חברת תקליטים פורמט הוצאה קנדה 30 בספטמבר 2008 MapleMusic Recordings, Fontana North CD, הורדה דיגיטלית רגילה 2011 , יוניברסל מיוזיק קנדה מחודשת ארצות הברית 14 ביוני 2011 הורדה דיגיטלית 2013 , Alliance Entertainment CD
Tu Canción (בעברית: השיר שלך) הוא השיר שייצג את ספרד באירוויזיון 2018 שהתקיים בליסבון, פורטוגל.
השיר שבוצע על ידי הצמד אלפרד גרסיה ואמייה רומרו, הולחן ונכתב על ידי ראול גומז וסילביה סנטורו.
השיר נבחר ב-29 בינואר 2018 בתחרות "Operación Triunfo" ששודרה בערוץ La 1 והיוותה את תחרות קדם האירוויזיון הספרדי.
בגמר האירוויזיון הופיעו הזמרים כשיר מספר 2, וקיבל 61 בניקוד הסופי, מה שהעניק לו את המקום ה-23.
Tug of War (בעברית: משיכת חבל) הוא אלבום הסולו השלישי של פול מקרטני, שיצא באפריל 1982. זה היה האלבום הראשון של מקרטני שפורסם לאחר פירוק Wings באפריל 1981. בסך הכל זה היה האלבום ה-11 שלו מאז התפרקות הביטלס.
זה היה גם האלבום הראשון של מקרטני לאחר רצח שותפו לשעבר ג'ון לנון.
האלבום הופק על ידי המפיק לשעבר של הביטלס ג'ורג' מרטין והיה מספר 1 במצעדים במדינות רבות.
כמה מבקרים הכתירו אותו כחזרה למקורות של מקרטני.
לאחר שחרור אלבום הסולו שלו McCartney II, להקת Wings התאחדו ביולי ובאוקטובר 1980 כדי לערוך חזרות על כמה שירים שהופיעו מאוחר יותר ב-Tug of War וב-Pipes of Peace.
הוא הרגיש צורך בהכוונה, וקרא למפיק שלו, ג'ורג' מרטין, כדי להתחיל להקליט שיר שנכתב עבור הדמות של רופרט בר (שמקרטני היה הבעלים של הזכויות לדמות) ששמו "We All Stand Together", בין היתר.
המפגשים היצירתיים נמשכו עד ה-9 בדצמבר, בבוקר שבו התעורר מקרטני וגילה ששותפו הוותיק לשעבר, ג'ון לנון, נורה ונהרג בלילה הקודם בניו יורק.
הוא ויתר על המפגש של אותו היום על הדרך (שם הוא ודני לייני הקליטו את צד ב' של "Rainclouds") אבל גם מרטין וגם מקרטני הרגישו שעדיף לעזוב את הפרויקט ולהתחיל מחדש ברגע שהם יהיו מוכנים.
Tu Ángel de la Guarda הוא אלבום האולפן השני של הזמרת-יוצרת המקסיקנית גלוריה טרווי.
האלבום יצא לאור ב-29 במאי 1991, על ידי חברת התקליטים אריולה רקורדס.
בדומה לאלבום הקודם של טרווי, הוא הופק על ידי סרחיו אנדרדה.
בסך הכול, נמכר במקסיקו בלמעלה מ-2,800,000, מה שהופך אותו לאחד מעשרת האלבומים הנמכרים ביותר במדינה.
השיר "", יצא כסינגל השני מתוך האלבום וכשיר הנושא ממנו.
Tumbleweed Connection (בתרגום חופשי: הַאֲחָזָת הטאמבלוויד) הוא אלבום האולפן השלישי של הזמר והיוצר אלטון ג'ון, שראה אור באוקטובר 1970 בבריטניה,
הוא אלבום קונספט בהשראת אמריקנה והמערב הישן של אמריקה.
כל השירים נכתבו על ידי אלטון ג'ון וברני טופין, למעט "Love Song" שנכתב על ידי .
האלבום הוקלט ב בלונדון, אנגליה בשמונה סשנים שהתפרשו על פני החודשים מרץ, אפריל (לקולות רקע), מאי, יוני ואוגוסט 1970, ויצא לאור באוקטובר אותה שנה.
לדברי המתזמר פול בקמסטר ההקלטות פוזרו על פני ארבעה וחצי חודשים מפני שג'ון, המפיק דאג'ן והוא עצמו כמעט ולא היו זמינים באותו זמן (לג'ון היו 30 הופעות בבריטניה ואירופה בין 20 במרץ ו־14 באוגוסט 1970).
רבים משירי האלבום נכתבו והולחנו בזמן שבו נכתבו והולחנו שירי האלבום הקודם, "Elton John" (וחלק מהם – עוד קודם), דבר שגרם להכנת האלבום להיות קלה, לדברי ג'ון, משום ש"היה לנו מצבור".
ג'ון ביצע בהופעות גרסה מוקדמת של "Son Of Your Father" כבר ביולי 1969, ושל "Ballad Of A Well-Known Gun" באוגוסט – ספטמבר אותה שנה.
גרסת דמו של השיר האחרון הוקלטה באולפני דיק ג'יימס (DJM) בסתיו 1969. גרסאות דמו פסנתר של "Come Down In Time" ו־"Talking Old Soldiers" הוקלטו באולפני DJM באוקטובר – דצמבר 1969. גרסאות בסיסיות של "", "" ו־"" הוקלטו באולפני טרידנט במהלך ההקלטות של "Elton John", עם אוברדאבס שנעשו ל־"Tumbleweed Connection".
גרסה מוקדמת של השיר "Madman Across the Water", בהשתתפות מיק רונסון בגיטרה חשמלית, הוקלטה אף היא במהלך הקלטות "Tumbleweed Connection".
בכתיבת המילים אמר טופין שהושפע מאוד מהבנד.
הבסיסט והמתופף ניגנו, לראשונה ביחד כחטיבת הקצב באלבום של ג'ון, ב־"Amoreena".
אולסון תופף בשיר אחד באלבום הבכורה של ג'ון, "Empty Sky".
למארי, הייתה זו ההופעה הראשונה באלבום של ג'ון.
בנוסף לכמה נגני אולפן שהשתתפו גם בהקלטת אלבומו הקודם, "Elton John", השתתפו בהקלטת האלבום גם מוזיקאי ליווי מלהקת שעבדו עם ג'ון בימיו כמוזיקאי אולפן באולפני "DJM", בשנים שקדמו להקלטת אלבום הבכורה שלו.
לג'ון עדיין לא הייתה להקה קבועה באותו זמן, והוא נהג להופיע מדי פעם עם חברי "Hookfoot", שכתוצאה מכך הכירו את שיריו.
גיטריסט "Hookfoot" קיילב קוואיי והמתופף רוג'ר פופ ניגנו עם ג'ון גם בהקלטת אלבום הבכורה שלו.
הסינגל היחיד היה "Country Comfort", שיצא לאור באוסטרליה, ניו זילנד וברזיל בלבד.
בשונה מהאלבום הקודם, "Elton John", שהתאפיין בתזמוריו העשירים, אלבום זה (למעט "Come Down in Time") התאפיין בצליל קאנטרי־רוק (וכן מוזיקת נשמה) מחוספס יותר: , ציין ג'ון.
השפעה מכרעת על הצליל הייתה לחברי "Hookfoot".
בריאיון למגזין "Sounds" (אנ'), ריאיון שנערך זמן קצר לפני יציאת האלבום לאור, אמר ג'ון: .
מריאיון אחר מהתקופה עולה שעל ג'ון הופעלו לחצים לעשות אלבום תזמורתי נוסף (בהמשך להצלחת "Elton John" המתוזמר באופן ניכר): .
ג'ון בחר להכניס לאלבום את "Love Song" של לזלי דאנקן (בדואט איתה) על חשבון שירו שלו "Into the Old Man's Shoes", אף על פי שהאחרון הוא חלק אינטגרלי מהאלבום מבחינה רעיונית וצורנית – לא היה מקום לשני השירים גם יחד על גבי אריך הנגן.
"Love Song" זכה לגרסאות כיסוי על ידי אמנים רבים, בהם דייוויד בואי (גרסת דמו), מריאן פיית'פול, פגי לי, ניל דיימונד, דיון וורוויק ואוליביה ניוטון־ג'ון.
חיים טופול הקליט לשיר גרסה עברית לקראת ביקורו ההיסטורי של הנשיא סאדאת בישראל ופגישתו עם ראש הממשלה בגין ב־1977.
הצילום שעל עטיפת התקליט (שנראה בשלמותו בפתיחה שלה) נעשה בתחנת הרכבת שפילד פארק שבמחוז סאסקס, כ־50 קילומטר דרומית ללונדון, על מסילת הרכבת בּלוּבֶּל .
הצלם איאן דיגבי אובנס צילם את ג'ון (יושב בימין התמונה השלמה, אבל נראה בצד שמאל בעטיפה הקדמית) ואת טופין (עומד בצד שמאל בעטיפה האחורית) מול תחנת רכבת משלהי המאה ה־19, במטרה להמחיש את אווירת האמריקנה הכפרית, על אף המיקום האנגלי (בתמונה נראות פרסומות למותגים אנגליים).
תמונות נוספות, שצולמו בתוך רכבת על הקו, נכללו בהערות האלבום.
באוגוסט 2020, הודיעה מסילת הרכבת "בלובל" שלרגל ציון יום השנה ה־50 לצאת האלבום לאור, היא שִחזרה את חזוּת התחנה לחזות שהייתה לה ביום שבו צולמה תמונת העטיפה, כדי לאפשר לציבור להצטלם במקום ולשחזר את התמונה.
האלבום נכנס למקום השני במצעד האלבומים הבריטי ב־16 בינואר 1971, ושהה במצעד 20 שבועות.
בארצות הברית, הוא נכנס למצעד בילבורד 200 ב־23 בינואר 1971, הגיע למקום החמישי, ובסך הכל שהה במצעד 37 שבועות.
האלבום היה אחד מארבעה אלבומים של ג'ון ששהו בו זמנית במצעד "בילבורד 200" באביב 1971. במרץ 1971 הגיע האלבום למעמד אלבום זהב בארצות הברית, ובאוגוסט 1998 הגיע שם למעמד אלבום פלטינה.
ב־2012 דורג האלבום במקום ה־458 ברשימת 500 האלבומים הגדולים בכל הזמנים של רולינג סטון (אך לא נכנס לרשימה המעודכנת שפרסם המגזין ב־2020).
אף על פי שלא כלל להיטים, הוא מדורג באופן עקבי כאחד מהאלבומים האהובים ביותר על קהל המאזינים של ג'ון.
סטיבן תומאס ארלוויין, מבקר AllMusic, כתב שחצי מהשירים לא מצייתים לתבנית המקובלת של שיר פופ.
הוא תיאר את המילים של טופין כ"מעוררות", והוסיף ש"החוש המלודי של ג'ון בשיאו".
מבקר לוס אנג'לס טיימס רוברט הילברן כתב: "זה האלבום הקרוב לשלמות, שאמנים תכופות מעבירים קריירה שלמה בניסיון להניב אותו".
מבקר BBC כריס רוברטס תיאר אותו לימים כ"מעולה", "נלהב ומעוצב במיומנות".
"מוזיקת נשמה לבנה מאוד, מאוד במיטבה", כתבה פני ולנטיין ממגזין "Sounds".
בביקורתו המנומקת, החיובית אך מסויגת, תיאר ג'ון לנדאו מ"רולינג סטון" את האלבום כ"מרגש", אך הסתייג מהעיבודים העמוסים מדי, לדעתו, לחלק מהשירים.
הוא שיבח אמנם את המעבר מ"העיבודים הגרנדיוזיים" שאפיינו, לטעמו, את "Elton John" לעיבודים יותר פשוטים, אך הוסיף: "ההסתייגות העיקרית שלי מהאלבום החדש היא שהוא לא הלך רחוק מספיק [...] השירה והמלודיות שלו באלבום הזה טובות במיוחד.
מה שלא כל כך מרגש הוא העיבודים העמוסים שנדמה שמפזרים את האנרגיה של הביצועים".
עם זאת, הוא טען שב־"", "" ו־"" העיבודים העשירים "יעילים" ואף "מבריקים", אך: "עדיין, יותר קטעים עם התזמור המצומצם של "Talking Old Soldiers" ושל "Love Song" היו יכולים לתת לאלבום עומק אישי גדול יותר".